Toshkent va Dushanbe o‘rtasidagi aviareyslar 2017-yilning yanvar oyidan qayta yo‘lga qo‘yiladi

O‘zbekiston va Tojikiston o‘rtasidagi avireyslar 2017-yilning yanvar oyidan qayta yo‘lga qo‘yiladi. Bu haqda “Dushanbe xalqaro aeroporti” OAJga tayanib, UzDaily xabar bermoqda.

Xabarda qayd etilishicha, O‘zbekiston parvoz xavfsizligi bo‘yicha nazorat davlat inspeksiyasi o‘rinbosarining birinchi o‘rinbosari Oleg Lim boshchiligidagi delegatsiya Tojikistonga tashrif buyurdi.
Tashrif davomida delegatsiya Dushanbe aeroporti faoliyati bilan tanishib, Tojikiston transport vazirligi bilan muzokara o‘tkazdi.
Uchrashuv yakunida tomonlar Dushanbe–Toshkent–Dushanbe yo‘nalishida aviareyslarni 2017-yilning yanvar oyida qayta yo‘lga qo‘yilishi haqida hamkorlik bayonnomasiga imzo chekdi.
Kelishuvga ko‘ra, Dushanbe–Toshkent–Dushanbe yo‘nalishidagi reyslar haftasiga ikki marta “Somon-Eyr” va “O‘zbekiston havo yo‘llari” aviakompaniyalari tomonidan amalga oshiriladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.